ananddey/assamese-wiki-corpus huggingface dataset:
হে'লথ্‌ গাইড

হে'লথ্‌ গাইড হৈছে এখন স্বাস্থ্য বিষয়ক অসমীয়া গ্ৰন্থ। গ্ৰন্থখনৰ লেখক হৈছে চিকিৎসক গীতাৰ্থ বৰদলৈ। ২০১৮ চনৰ ডিচেম্বৰ মাহত সঞ্জীৱন প্ৰকাশনে প্ৰকাশ কৰা এই গ্ৰন্থখন লেখকৰ প্ৰথম প্ৰকাশিত গ্ৰন্থ। লেখকে গ্ৰন্থখন "স্বাস্থ্যপথৰ প্ৰতিগৰাকী সহযাত্ৰীৰ হাতত" আগবঢ়াইছে। ২৬৬ পৃষ্ঠাৰ গ্ৰন্থখনৰ মূল্য ২২০ টকা।

বিৱৰণ

হে'লথ্‌ গাইড হৈছে স্বাস্থ্যৰ যতন সম্পৰ্কে সাধাৰণ পঢ়ুৱৈৰ বাবে দিহা-পৰামৰ্শ সম্বলিত এখন গ্ৰন্থ। গ্ৰন্থখনৰ পাতনিত লেখকে লিখিছে, "হে'লথ্‌ গাইড চিকিৎসক, বিশেষজ্ঞৰ বাবে নহয়, সাধাৰণ ৰাইজৰ বাবেহে।" তেওঁ আৰু লিখিছে, "স্বাস্থ্যৰ যতন ল'লে কি হয়, জীৱনশৈলীৰ গুৰুত্ব, বি এম আই আৰু কঁকালৰ জোখ কিয় জানিব লাগে, টোপনি নোযোৱাৰ পৰা গভীৰ টোপনিত নাক বজোৱালৈকে, কেল'ৰিৰ হিচাপৰ পৰা শীতল পানীয়লৈকে, ঘৰুৱা ডাক্তৰীৰ পৰা যোগাসনলৈকে, জ্বৰৰ পৰা মধুমেহ ৰোগলৈকে, মোচোকা খোৱাৰ পৰা কুকুৰে কামোৰালৈকে আদি বিষয় যিমান পাৰোঁ সহজকৈ সুমুৱাবলৈ চেষ্টা কৰিছোঁ।" এই গ্ৰন্থত মুঠতে ৩৪ টা অধ্যায়ত স্বাস্থ্য বিষয়ক আলোচনা কৰিছে। সেইসমূহ হ'ল

তথ্যৰ উৎস

শ্ৰেণী:অসমীয়া গ্ৰন্থ
টুকুৰীয়া পূজা

টুকুৰীয়া পূজা দক্ষিণ কামৰূপৰ পাতি ৰাভা জনগোষ্ঠীসকলৰ এটি উল্লেখযোগ্য বাৰ্ষিক ধৰ্মানুষ্ঠান। বনগাঁও মৌজাৰ খাটলপাৰা গাঁৱৰ এই পূজা প্ৰখ্যাত। এই উৎসৱ চাৰি দিনীয়াকৈ অনুষ্ঠিত হয়।

উৎযাপন শৈলী

পূজাৰ বাবে প্ৰায় তিনি মিটাৰ ওখ আৰু ছয়মিটাৰ বহল এখনি বৃত্তাকাৰ কলৰ দোনাৰ থাপনা সজা প্ৰয়োজন। থাপনাখনিৰ সোঁমাজত এটি কলপুলি পোতা দৰকাৰ। বৃত্তাকাৰ থাপনাৰ চাৰিওফালে কলদোনাৰেই সাত খলপীয়া মজু এটি সাজি তাৰ গাত কুৰিখন হাত, মূৰত সৰ্প ফণা আৰু তলত ছাগলীৰ মূৰৰ প্ৰতীকীৰূপ কৰি তাৰ লগতে এখনি ভূৰো সাজে। এই ভুৰৰ গৰাকিনী হ'ল - মনসাৰ ন ভনীৰ অন্যতমা সুপনী। মজুৰ ওচৰত লাঙাবুঢ়া (মহাদেৱ) আৰু অন্যান্য দেৱতাৰো আসন সজা নিয়ম। চলিত ভাষাত আসনবোৰক কোৱা হয় - মাল্লা।

জয়জয়তে দেওধনীয়ে হাঁহ এটি মাৰি সুপনীলৈ আগবঢ়ায়। তাৰ পিছত প্ৰসাদ আৰু বলিৰ বাবে অনা জীৱ-জন্তুবোৰ কলপাত পাৰি আগবঢ়াব লাগে। এই পূজাত এটা গাহৰি, দুযোৰ পাৰ, তিনিটা হাঁহ আৰু তিনি-পাঁচযোৰ কুকুৰা বলি দিয়া প্ৰয়োজন।

পূজা আৰম্ভ হয় টুকুৰিয়া গীতেৰে। গীতৰ সুৰে সুৰে চলে দেওধনীৰ অবিৰাম নৃত্য। দেওধনীয়ে নাচি নাচি ভঁৰালৰ পৰা ধূপ-দীপ আনি থাপনাত আগবঢ়ায়। গায়কে খুটিতাল বজাই - গীত গাই পূজা ভাগ আগবঢ়াই নিয়ে। টুকুৰীয়াসকলে জয়জয়তে গায় ন-ভনীৰ আৱাহনী গীত। তাৰ পিছত সৰস্বতী বন্দনা। সকলো দেৱ দেৱীক গীতেৰে আহ্বান জনোৱাৰ পিছত জনোৱা হয় - উত্তৰপাৰৰ পৰা লাঙাবুঢ়াক। কেঁচাইখাইতী, কাছু-কামুৰী, চুৰিখা - কামাখ্যা, সুবচনী প্ৰভৃতি দেৱীলৈ প্ৰসাদ আৰু বলি আগবঢ়োৱাৰ শেষত সকলো দেৱীকে গীতৰ মাধ্যমেৰেই বিদায় দিয়া প্ৰয়োজন। সৰ্বশেষ বিদায় দিয়া দেৱতাজন হ'ল - যমৰাজ। পিছ ফাললৈ প্ৰসাদ খায় আৰু কলদোনাৰ মজু পানীত উটুৱাই দি পূজাৰ বছৰেকলৈ ইতিৰেখা টানে।

তথ্যসূত্ৰ

শ্ৰেণী:ৰাভা জনগোষ্ঠী
শ্ৰেণী:অসমৰ সংস্কৃতি
শ্ৰেণী:অসমৰ উৎসৱসমূহ
ধৰ্মীয় সাম্যবাদ

ধৰ্মীয় সাম্যবাদ সাম্যবাদৰ এনে এক ৰূপ যিয়ে ধৰ্মীয় নীতিসমূহক মানি চলে।  পণ্ডিতসকলে অনেক ধৰ্মীয় আন্দোলনক এই শ্ৰেণীত ৰাখিছে যিয়ে সম্পদৰ ৰাজহুৱা মালিকানা সমৰ্থন কৰিছিল।

সংজ্ঞা

টিঃ এমঃ ব্ৰাউণিঙৰ মতে "ধৰ্মীয় সাম্যবাদ" সাম্যবাদৰ এনে এক ৰূপ যি ধৰ্মৰ নিজৰ নীতিসমূহৰপৰা পোণপটীয়াভাৱে উদ্ভৱ হোৱা। হেন্স জেঃ হিলাৰ্ব্ৰেণ্ডে ধৰ্মীয় সাম্যবাদৰ সম্বন্ধ সম্পদৰ ৰাজহুৱা মালিকানাৰ লগত বুলি কৈছিল।  ব্ৰাউনিং আৰু হিলাৰ্ব্ৰেণ্ডে ধৰ্মীয় সাম্যবাদ আৰু "ৰাজনৈতিক" আৰু "অৰ্থনৈতিক" সমাজবাদৰ পৰা পৃথক আখ্যা দিছিলে।  তদুপৰি হিলাৰ্ব্ৰেণ্ডে ধৰ্মীয় সাম্যবাদ মাৰ্ক্সবাদতকে পৃথক বুলি কৈছে এই দাবীৰে যে মাৰ্ক্সবাদে ধৰ্মক বাদ দিয়া বিচাৰে।  ডনাল্ড ড্ৰিউ এগ্বাৰ্ট আৰু ষ্ট' পাৰ্চন্সৰ মতে ধৰ্মীয় সাম্যবাদ ধৰ্মনিৰপেক্ষ সাম্যবাদতকৈ পুৰণি।  পিচে কোনো কোনো গৱেষকৰ মতে সাম্যবাদত সদায় ধৰ্মীয় মতাদৰ্শ আছিলেই।

তথ্য সংগ্ৰহ

শ্ৰেণী:ৰাজনৈতিক মতাদৰ্শ
শ্ৰেণী:সাম্যবাদ
যতিন মিপুন

যতীন মিপুন এজন লেখক আৰু ভাৰতীয় পুলিচ সেৱাত যোগদান কৰা প্ৰথমজন মিচিং জনগোষ্ঠীৰ লোক আছিল। 'মিক্‌চিজিলি' (Miksijili) শীৰ্ষক উপন্যাস খনৰ বাবে তেখেতে অসম সাহিত্য সভাৰ পৰা অম্বিকাগিৰি ৰায়চৌধাৰী বঁটা লাভ কৰিছিল।

জন্ম

১৯৫২ চনৰ ১ আগষ্টৰ দিনা যোৰহাট জিলাৰ নকছাৰী মৌজাৰ অন্তৰ্গত গন্ধীয়া মিচিং গাঁৱত যতীন মিপুনৰ জন্ম হয়।

শিক্ষা

যতীন মিপুনে ডিব্ৰুগড় বিশ্ববিদ্যালয়ৰ পৰা সমাজতত্ত্ব (Sociology) বিষয়ত স্নাতকোত্তৰ ডিগ্ৰী লাভ কৰিছিল। 'মিচিং সমাজ আৰু সংস্কৃতিৰ পৰিৱৰ্তন আৰু প্ৰগতি’ শীৰ্ষক গৱেষণাৰ বাবে ডিব্ৰুগড় বিশ্ববিদ্যালয়ৰ পৰা ১৯৯৮ চনৰ এপ্ৰিলত পি.এইচ.ডি. লাভ কৰিছিল।

কৰ্মজীৱন

ধেমাজি মহাবিদ্যালয়ৰ সমাজতত্ত্ব বিভাগৰ প্ৰবক্তা হিচাপে তেওঁ কৰ্মজীৱনৰ পাতনি মেলিছিল। তাৰ পিছত ১৯৭৯ চনত ডিফুত প্ৰথম জিলা গৱেষক বিষয়া (District Research Officer) হিচাপে যোগদান কৰিছিল। ১৯৮০ চনত অসম প্ৰশাসনিক সেৱাত যোগদান কৰে আৰু ধুবুৰীত অতিৰিক্ত সহকাৰী আয়ুক্ত (Extra Assistant Commissioner) নিযুক্তি লাভ কৰিছিল। তেওঁ ভাৰতীয় পুলিচ সেৱাত ১৯৮৩ চনত অসম-মেঘালয় কেডাৰত যোগদান কৰিছিল আৰু তেওঁ মিচিং জনগোষ্ঠীৰ পৰা প্ৰথম আছিল। ৩০ ছেপ্তেম্বৰ ১৯৯৭ চনত তেখেতে ৰাজ্যিক অগ্নি-নিৰ্বাপক বিভাগ (State Fire Service) সঞ্চালক হিচাপে যোগদান কৰিছিল। ২০০২ চনৰ ১৪ আগষ্টত আৰক্ষী মহাপৰিদৰ্শকলৈ (Inspector General of Police) পদোন্নতি হৈছিল।

সাহিত্য চৰ্চা

তেখেতে ১৯৬৮ চনৰ পৰাই বিভিন্ন আলোচনী আৰু বাতৰি কাকতত লিখা-মেলা কৰিছিল। 'মিক্‌চিজিলি' (Miksijili) শীৰ্ষক উপন্যাস খনৰ বাবে তেখেতে অসম সাহিত্য সভাৰ পৰা অম্বিকাগিৰি ৰায়চৌধুৰী বঁটা লাভ কৰিছিল। এই উপন্যাসখন পৰৱৰ্তী সময়ত নাট্য ৰূপান্তৰণ কৰি দূৰদৰ্শনৰ জৰিয়তে সম্প্ৰচাৰ কৰা হৈছিল। তেওঁ 'বাৰ্তা পখিলী' নামৰ আলোচনীখনৰ মুখ্য সম্পাদক আছিল। ২০০৩ চনত India International Society-য়ে তেখেতক ভাৰত জ্যোতি বঁটা প্ৰদান কৰিছিল।

তেখেতে ৰচনা কৰা আন আন গ্ৰন্থ সমূহৰ নাম হৈছে:
কাংকনৰ পৃথিৱী
অসম দৰ্শন
মিপাক মাগ্ব
তানি আগম
জয়শ্ৰীৰ কথাৰে
লজ্জাৰ দেশত লাজ পাই আহিলোঁ
কাতি বিহুৰ ৰূপৰেখা
অসম দৰ্শন
বাৰ্তা পখিলীৰ নিৰ্বাচিত গল্প
আটাই (অপ্ৰকাশিত)
দুপৰ নিশাৰ বাঁহীত (কবিতা সংকলন)
The Mishing of Assam,
Development of a new lifestyle(গৱেষণামূলক গ্ৰন্থ)

মৃত্যু

২০০৭ চনৰ ১০ জানুৱাৰীত যতীন মিপুনৰ গোৱাত মৃত্যু হয়। মৃত্যুৰ সময়ত তেওঁ পত্নী আৰু তিনি জন পুত্ৰক এৰি থৈ যায়। তেওঁৰ পত্নী নিলিমা মিপুনো এগৰাকী প্ৰশাসনিক বিষয়া।

তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:অসমীয়া সাহিত্যিক
শ্ৰেণী:ভাৰতীয় প্ৰশাসনিক সেৱাৰ বিষয়া
শ্ৰেণী:মৃত ব্যক্তি
শ্ৰেণী:মিচিং জনগোষ্ঠীৰ ব্যক্তি
সুন্দৰী সাপ

সুন্দৰী সাপ (, বৈজ্ঞানিক নাম:Chrysopelea ornata) দক্ষিণ এছিয়া আৰু দক্ষিণ-পূব এছিয়াত বিস্তৃত হৈ থকা এবিধ সাপৰ প্ৰজাতি। বৰ্তমানলৈকে ইয়াৰ তিনিটা উপ-প্ৰজাতি চিনাক্ত হৈছে। সুন্দৰী সাপক অসমৰ ঠাইভেদে‍ কালনাগ,মণিৰাজ,উৰণীয়া সাপ বুলিও জনা যায়।

বিৱৰণ

সুন্দৰী সাপ দেখাত সেউজীয়া বৰণৰ। ইয়াৰ সমগ্ৰ দেহত ক'লা বৰণৰ পথালি আঁচ কিছুমান থকা দেখা যায়। ইয়াৰ মূৰ চেপেটা আৰু চকু ঘূৰণীয়া আকাৰৰ আৰু ডাঙৰ হয়।

এই সাপবিধৰ দেহৰ দৈৰ্ঘ্য প্ৰায় ১১.৫-১৩০ ছে:মি: পৰ্যন্ত হ'ব পাৰে। ইয়াৰ নেজডাল দেহৰ দৈৰ্ঘ্যৰ প্ৰায় এক-চতুৰ্থাংশ। । তদুপৰি আন্দামান দ্বীপপূঞ্জতো ইয়াক সতকাই দেখা যায়। It might also feed on bird eggs and insects.

প্ৰজনন

Breeding habits are little known. The snake is oviparous
1943. The Fauna of British India, Ceylon and Burma, Including the Whole of the Indo-Chinese Sub-Region. Reptilia and Amphibia. Vol 3 (Serpentes). Taylor and Francis, London. 583 pp.
1802. General Zoology, or Systematic Natural History. Vol.3, part 1 + 2. G. Kearsley, Thomas Davison, London: 313-615

বাহ্যিক সংযোগ

.
Flying Snake Home Page.

শ্ৰেণী:জীৱবিজ্ঞান
শ্ৰেণী:সাপ
আইন অমান্য

আইন অমান্য (ইংৰাজী: Civil disobedience) হৈছে এক প্ৰকাৰৰ অহিংস প্ৰতিবাদ আৰু ৰাজনৈতিক কাৰ্য্য য'ত ব্যক্তি বা গোটে সচেতনভাৱে আৰু ইচ্ছাকৃতভাৱে আইন, নিয়ম বা প্ৰতিষ্ঠিত আদেশ উলংঘা কৰি অনুভূত অন্যায়, বৈষম্য বা অন্যায় চৰকাৰী নীতিৰ প্ৰতি নিজৰ মতানৈক্য বা প্ৰতিৰোধ প্ৰকাশ কৰাৰ উপায় হিচাপে লয়।

উৎপত্তি আৰু ঐতিহাসিক প্ৰসংগ:

ধাৰণা হিচাপে আইন অমান্য গভীৰ ঐতিহাক আছে আৰু ইয়াক বিভিন্ন সময় আৰু অঞ্চলৰ পৰা অনুসন্ধান কৰিব পাৰি।  কিছুমান মূল ঐতিহাসিক পৰিঘটনা:

১) হেনৰী ডেভিদ থোৰো: "আইন অমান্য" শব্দটো আমেৰিকান লেখক আৰু দাৰ্শনিক হেনৰী ডেভিদ থোৰোই ১৮৪৯ চনত একে নামেৰে লিখা ৰচনাখনত জনপ্ৰিয় কৰি তুলিছিল।  থোৰোৰ কামত ব্যক্তিগত বিবেক আৰু অন্যায় চৰকাৰী কাৰ্য্যৰ প্ৰতিৰোধৰ ওপৰত গুৰুত্ব আৰোপ কৰা হৈছিল।  তেওঁৰ ৰচনাখন আংশিকভাৱে মেক্সিকান-আমেৰিকান যুদ্ধ আৰু আমেৰিকাত দাসত্বৰ প্ৰতিষ্ঠানৰ প্ৰতি সঁহাৰি আছিল, যিটো তেওঁ অনৈতিক বুলি গণ্য কৰিছিল।

২) মহাত্মা গান্ধী: সম্ভৱতঃ ২০ শতিকাৰ আইন অমান্যৰ অন্যতম প্ৰভাৱশালী সমৰ্থক মহাত্মা গান্ধীৰ ভাৰতীয় স্বাধীনতাৰ অহিংস সংগ্ৰামত আইন অমান্যৰ চিহ্নিত হৈছিল।  তেওঁ গণ প্ৰতিবাদ, বৰ্জন, ব্ৰিটিছ কৰ্তৃপক্ষৰ সৈতে সহযোগিতা নকৰাকে ধৰি বহুতো কৌশল ব্যৱহাৰ কৰিছিল।  তেওঁৰ সত্যাগ্ৰহ দৰ্শন অৰ্থাৎ "সত্য শক্তি" বা "আত্মা শক্তি"ৰ প্ৰভাৱ কেৱল ভাৰততে নহয়, মাৰ্টিন লুথাৰ কিং জুনিয়ৰৰ নেতৃত্বত চলি থকা নাগৰিক অধিকাৰ আন্দোলনসমূহকে ধৰি বিশ্বজুৰি নাগৰিক অধিকাৰ আন্দোলনসমূহৰ বাবেও প্ৰেৰণা হিচাপে কাম কৰিছিল।

আইন অমান্যৰ উল্লেখযোগ্য উদাহৰণ:

ন্যায়, সমতা, আৰু মানৱ অধিকাৰৰ বাবে বিভিন্ন আন্দোলনত আইন অমান্যয় গুৰুত্বপূৰ্ণ ভূমিকা পালন কৰিছে, ইয়াৰ কিছুমান উল্লেখযোগ্য উদাহৰণ আছে:

১) আমেৰিকান নাগৰিক অধিকাৰ আন্দোলন: মাৰ্টিন লুথাৰ কিং জুনিয়ৰৰ দৰে ব্যক্তিৰ নেতৃত্বত আমেৰিকাৰ নাগৰিক অধিকাৰ আন্দোলনে বৰ্ণগত পৃথকীকৰণ, বৈষম্য আৰু ভোটদানৰ নিষেধাজ্ঞাক প্ৰত্যাহ্বান জনাবলৈ অহিংস আইন অমান্যক ব্যৱহাৰ কৰিছিল।  মণ্টগোমাৰী বাছ বৰ্জন আৰু মাৰ্চ অন ৱাশ্বিংটনৰ দৰে অনুষ্ঠানে শান্তিপূৰ্ণ প্ৰতিবাদৰ শক্তিক উজ্জ্বল কৰি তুলিছিল।

২) বৰ্ণবৈষম্য বিৰোধী আন্দোলন: নেলছন মেণ্ডেলাৰ দৰে ব্যক্তিৰ নেতৃত্বত দক্ষিণ আফ্ৰিকাত বৰ্ণবৈষম্য বিৰোধী আন্দোলনে নিপীড়নকাৰী বৰ্ণবৈষম্য শাসনৰ বিৰোধিতা কৰিবলৈ নাগৰিক অবাধ্যতাৰ ব্যৱহাৰ কৰিছিল।  বৰ্জন, প্ৰতিবাদ আৰু আইন অমান্যৰ কাৰ্য্যই শেষত বৰ্ণবৈষম্য ব্যৱস্থাটো ভাঙি পেলোৱাত অৰিহণা যোগাইছিল।

৩)

মহিলাৰ ভোটাধিকাৰ: ১৯ শতিকাৰ শেষৰ ফালে আৰু ২০ শতিকাৰ আৰম্ভণিতে মহিলাৰ ভোটাধিকাৰৰ পোষকতা কৰিবলৈ ভোটাধিকাৰীসকলে নাগৰিক অবাধ্যতা ব্যৱহাৰ কৰিছিল।  অনশন আৰু ৰাজহুৱা প্ৰতিবাদৰ দৰে কাৰ্য্যই লিংগ সমতাৰ যুঁজত মূল কৌশল আছিল।

তথ্য সংগ্ৰহ

শ্ৰেণী:বিশেষ সংশোধনৰ প্ৰয়োজন থকা প্ৰবন্ধ
দক্ষিণ গাৰো পাৰ্বত্য জিলা

দক্ষিণ গাৰো পাৰ্বত্য ভাৰতৰ মেঘালয় ৰাজ্যৰ এটি প্ৰশাসনিক জিলা। জিলাৰ সদৰ বাঘমৰাত অৱস্থিত। ২০০১ চন অনুসৰি ই মেঘালয়ৰ সকলোতকৈ কম জনবহুলৰ জিলা (out of 7)। জিলাখন ১৯৯২ চনত প্ৰতিষ্ঠিত হৈছিল।

ভূগোল

বাঘমৰা দক্ষিণ গাৰো পাৰ্বত্য জিলাৰ জিলা সদৰ। এই জিলাখনৰ আয়তন ১৮৫০ বৰ্গ কিলোমিটাৰ। দক্ষিণ গাৰো পাৰ্বত্য জিলাত তেতিয়া ৫টা বিধানসভা কেন্দ্ৰ আছিল যদিও বৰ্তমানে ইয়াৰ সংখ্যা হ’ল ৩টা।

জিলা

প্ৰশাসনিক বিভাগসমূহ

দক্ষিণ গাৰো পাৰ্বত্য জিলাখন চাৰিটা ব্লকত বিভক্ত:

নাম
মুখ্যালয়
জনসংখ্যা
স্থিতি
বাঘমৰা বাঘমৰা, ভাৰত |
চোকপোত চোকপোত |
গাচুৱাপাৰা নাগাৰাজৰা |
ৰঙাৰা ৰঙাৰা |

তথ্য সংগ্ৰহ

বাহ্যিক সংযোগ

শ্ৰেণী:মেঘালয়ৰ জিলা
ববী ষ্টাৰ

ববী ষ্টাৰ (জন্ম: ১৯৮৩) এগৰাকী আমেৰিকান পৰ্ণগ্ৰাফিক চলচ্চিত্ৰ অভিনেত্ৰী। তেওঁ ২০১২ চনত 'এভিএন এৱাৰ্ড ফৰ ফিমেল পাৰফৰ্মাৰ অৱ দ্য ইয়াৰ' বঁটা লাভ কৰিছিল আৰু ২০২৬ চনত তেওঁক 'এভিএন হল অৱ ফেেম'ত অন্তৰ্ভুক্ত কৰা হৈছিল।

প্ৰাৰম্ভিক জীৱন আৰু শিক্ষা

কেলিফৰ্ণিয়াৰ ছাণ্টা ক্লাৰাত জন্মগ্ৰহণ কৰা আৰু এটা উচ্চ-মধ্যবিত্ত পৰিয়ালত ডাঙৰ-দীঘল হোৱা ষ্টাৰে জীৱনৰ প্ৰাৰম্ভিক সময়ত ঘৰতে শিক্ষা (হোমস্কুলিং) গ্ৰহণ কৰিছিল। তেওঁ সন্তৰণত জুনিয়ৰ অলিম্পিক গেমছত অংশগ্ৰহণ কৰিছিল, ওব' (oboe) যন্ত্ৰৰ অধ্যয়ন কৰিছিল আৰু ছান হোজে ষ্টেট ইউনিভাৰ্চিটিৰপৰা স্নাতক ডিগ্ৰী লাভ কৰিছিল। তেওঁ স্ত্ৰীৰোগ বিশেষজ্ঞ (গাইনোকলজিষ্ট) হোৱাৰ লক্ষ্যৰে চিকিৎসা বিজ্ঞানৰ প্ৰাৰম্ভিক পাঠ্যক্ৰম (প্ৰি-মেড) অধ্যয়ন কৰাৰ হেঁপাহ প্ৰকাশ কৰিছিল। তেওঁৰ উদ্দেশ্য আছিল প্ৰাপ্তবয়স্ক মনোৰঞ্জন উদ্যোগৰ ভিতৰতে কাম কৰা, য'ত তেওঁ মহিলা স্ত্ৰীৰোগ বিশেষজ্ঞৰ অভাৱ অনুভৱ কৰিছিল।

পৰ্ণগ্ৰাফিক চলচ্চিত্ৰ কেৰিয়াৰ

২২ বছৰ বয়সত ষ্টাৰে মূলধাৰাৰ পৰ্ণগ্ৰাফীত প্ৰৱেশ কৰাৰ পূৰ্বে 'Kink.com'-ৰ বাবে ফেটিচ দৃশ্যত অভিনয় কৰিবলৈ আৰম্ভ কৰিছিল। ২০১১ আৰু ২০১৩ চনত ছিবিচি (CNBC) এ তেওঁক ১২ গৰাকী আটাইতকৈ জনপ্ৰিয় পৰ্ণগ্ৰাফিক অভিনেত্ৰীৰ এগৰাকী হিচাপে নামকৰণ কৰিছিল। ষ্টাৰে ২০১১ চনৰপৰা প্ৰাপ্তবয়স্ক চলচ্চিত্ৰ বিতৰক 'ইভিল এঞ্জেল'ৰ বাবে ছবি পৰিচালনা কৰি আহিছে।

ষ্টাৰ 'আমেৰিকাছ নেক্সট হট পৰ্ণ ষ্টাৰ' নামৰ ৰিয়েলিটী শ্ব'টোৰ এগৰাকী চূড়ান্ত প্ৰতিযোগী আছিল। তেওঁ 'পপপৰ্ণ ডট কম'ৰ বাবে ব্লগ লিখিছিল আৰু 'ফক্স মেগাজিন'ত "অ্যাডভেন্সাৰ্ছ ইন পৰ্ণি লেণ্ড" নামৰ এটা স্তম্ভ লিখিছিল। ফ্ৰেডেৰিক কমিউনিটি কলেজৰ অধ্যাপক ৰিচ ম'ৰলেণ্ডৰ পৰ্ণ উদ্যোগৰ নাৰীবাদীসকলৰ ওপৰত লিখা এখন গ্ৰন্থতো তেওঁক স্থান দিয়া হৈছিল।

ব্যক্তিগত জীৱন

ষ্টাৰে কৈছে যে তেওঁ নিজৰ যৌন অভিমুখিতাক কোনো নিৰ্দিষ্ট নাম নিদিয়ে, কিন্তু নিজকে বিপৰীতকামীতাতকৈ সমকামী বুলি অধিক গণ্য কৰে। ২০১৩ চনত ষ্টাৰে নিজৰ ব্লগত সন্তান-সম্ভৱা হোৱাৰ কথা ঘোষণা কৰিছিল।

তথ্য সংগ্ৰহ

বাহ্যিক সংযোগ

শ্ৰেণী:আমেৰিকান পৰ্ণগ্ৰাফিক চলচ্চিত্ৰৰ অভিনেত্ৰী
স্বৰ্গৰ পুত্ৰ

স্বৰ্গৰ পুত্ৰ বা টিয়ানজি আছিল চীনা সাৰ্বভৌমৰ পবিত্ৰ ৰাজতন্ত্ৰ আৰু সাম্ৰাজ্যবাদী এক উপাধি। ইয়াৰ উৎপত্তি ঝৌ ৰাজবংশৰ পৰা হৈছিল আৰু ই এক ৰাজনৈতিক আৰু আধ্যাত্মিক মতবাদ স্বৰ্গৰ আদেশৰ ওপৰত প্ৰতিষ্ঠিত আছিল। কিন ৰাজবংশৰ পৰাই স্বৰ্গৰ পুত্ৰৰ ধৰ্মনিৰপেক্ষ সাম্ৰাজ্যবাদী উপাধি আছিল "হুয়াংডি।"

পৰৱৰ্তী সময়ত অন্যান্য চীন-মণ্ডলীয় ৰজাসকলেও নিজৰ শাসনক ন্যায্যতা প্ৰদান কৰিবলৈ "স্বৰ্গৰ পুত্ৰ" উপাধি গ্ৰহণ কৰে। চীনা সম্ৰাটসকলক চাইনোস্ফিয়াৰ বা চীন মণ্ডলত স্বৰ্গৰ পুত্ৰ হিচাপে থকা তেওঁলোকৰ মৰ্যাদাৰ সৈতে সংগতি ৰাখি সাম্ৰাজ্য একোখনক বুজাবলৈ মহাকাশীয় সাম্ৰাজ্য (বা "হেভেনলি ডাইনেষ্টী") শব্দাংশ ব্যৱহাৰ কৰা হৈছিল।

স্বৰ্গৰ পুত্ৰ আছিল সৰ্বোচ্চ বিশ্বজনীন ৰজা, যিয়ে টিয়ানচিয়া (অৰ্থাৎ "স্বৰ্গৰ তলতথকা সকলো") শাসন কৰিছিল। তেওঁৰ এই মৰ্যাদকা ইংৰাজীত "সমগ্ৰ পৃথিৱীৰ শাসক" বুলি অনুবাদ কৰা হৈছে। "স্বৰ্গৰ পুত্ৰ" উপাধিটোৰ আক্ষৰিক অৰ্থ কেৱল চীন আৰু জাপানতহে ব্যাখ্যা কৰা হৈছিল। ইয়াৰ ৰজাসকলক স্বৰ্গৰ দেৱতা আৰু দেৱীসকলে নিৰ্বাচিত কৰি লোৱা অৰ্ধদেৱতা, দেৱতা বা "জীৱন্ত দেৱতা" বুলি আখ্যা দিয়া হৈছিল।

ইতিহাস

"স্বৰ্গৰ পুত্ৰ" শীৰ্ষক উপাধিটো ঝৌৰ ৰজা কাঙৰ ৰাজত্বকালৰ ব্ৰঞ্জৰ শিলালিপিত প্ৰথমবাৰৰ বাবে পোৱা গৈছে। ইয়াৰ লগতে গৰ্য়েওৰ শাসকসকলেও সম্ৰাট আৰু স্বৰ্গৰ পুত্ৰ উপাধি ব্যৱহাৰ কৰিছিল।

ভিয়েটনামতো স্বৰ্গৰ পুত্ৰ উপাধি গ্ৰহণ কৰা হৈছিল আৰু ই ভিয়েটনামী ভাষাত থিয়েন টু নামেৰে জনাজাত। বিশ্বাস অনুসৰি এক ঐশ্বৰিক আদেশে ভিয়েটনামী সম্ৰাটক শাসন কৰাৰ অধিকাৰ প্ৰদান কৰিছিল। কিন্তু তেওঁৰ বংশৰ ওপৰত ভিত্তি কৰি এয়া প্ৰদান কৰা হোৱা নাছিল। ইয়াক শাসন কৰাৰ যোগ্যতাৰ ওপৰত ভিত্তি কৰিহে দিয়া হৈছিল।

তথ্য সংগ্ৰহ

শ্ৰেণী:ৰাজতন্ত্ৰ
এম কে সৰোজা

মাদ্ৰাচ কাদিৰাভেলু সৰোজা (; ৭ এপ্ৰিল ১৯৩১ – ১৩ জুন ২০২২), এগৰাকী ভাৰতীয় শাস্ত্ৰীয় নৃত্যশিল্পী, যাক ভাৰতনাট্যমৰ শাস্ত্ৰীয় নৃত্যৰূপৰ এগৰাকী প্ৰতিপাদক আৰু শিক্ষক হিচাপে তেওঁৰ বিশেষজ্ঞতাৰ বাবে পৰিচিত। ভাৰত চৰকাৰে তেওঁক শিল্প আৰু সংস্কৃতিৰ ক্ষেত্ৰলৈ আগবঢ়োৱা অৱদানৰ বাবে ২০১১ চনত চতুৰ্থ সৰ্বোচ্চ অসামৰিক বঁটা পদ্মশ্ৰীৰে সন্মানিত কৰে।

জীৱনী

এম কে সৰোজাৰ ১৯৩১ চনৰ ৭ এপ্ৰিলত ভাৰতৰ তামিলনাডু ৰাজ্যৰ চেন্নাইত (পূৰ্বৰ মাদ্ৰাচ) জন্ম হৈছিল । পাঁচ বছৰ বয়সত ভনীয়েকৰ সৈতে মুথুকুমাৰন পিল্লাইৰ তত্ত্বাৱধানত শাস্ত্ৰীয় নৃত্য শিকিবলৈ আৰম্ভ কৰে, যি এজন পৰিচিত শাস্ত্ৰীয় নৃত্য শিক্ষক আৰু খবৰ অনুসৰি, ৰুক্মিণী দেৱী অৰুণ্ডলেৰ কলাক্ষেত্ৰৰ প্ৰথম নৃত্য শিক্ষক, যিয়ে মৃনালিনী চাৰাভাই আৰু কমলা লক্ষ্মণৰ দৰে বহু প্ৰখ্যাত শাস্ত্ৰীয় নৃত্যশিল্পীক শিকাইছিল। গুৰুৱে বাংগালুৰুৰ ষ্টুডিঅ'ত যোগদান কৰিবলৈ গুচি যোৱাত যুৱতী সৰোজায়ো গুৰুক অনুসৰণ কৰি বাংগালুৰু পাইছিল।

১৯৪০ চনত আত্মপ্ৰকাশ কৰা সৰোজাই অতি সোনকালেই এগৰাকী পৰিচিত নৃত্যশিল্পী হিচাপে পৰিগণিত হয়। ১৯৪৬ চনত চেন্নাইত থকা জেমিনি ষ্টুডিঅ’ৰ পৰা তেওঁক চিনেমাৰ চুক্তিৰ প্ৰস্তাৱ দিয়া হৈছিল যদিও তেওঁ তাক নাকচ কৰিছিল। তিনি বছৰৰ পিছত ১৯৪৯ চনৰ ডিচেম্বৰ মাহত তেওঁ বিখ্যাত কলা ইতিহাসবিদ আৰু নৃত্য পণ্ডিত আৰু কলাক্ষেত্ৰৰ ছাত্ৰমোহন খোকাৰক বিয়া কৰায় আৰু স্বামীৰ লগত বৰোদালৈ যায়; খোকৰে মহাৰাজা ছায়াজীৰাও বিশ্ববিদ্যালয়ৰ নৃত্য বিভাগৰ মুৰব্বী হিচাপে নিযুক্তি লাভ কৰিছিল। বৰোদাত সৰোজাই বিশিষ্ট কথক গুৰু সুন্দৰলাল আৰু কুন্দনলাল গংগানীৰ পৰা কথক শিকিছিল।

সন্মান

১৯৯৫: সংগীত নাটক একাডেমী বঁটা (ভাৰতনাট্যম)।
২০১১: পদ্মশ্ৰী

তথ্য সংগ্ৰহ

বাহ্যিক সংযোগ

Profile on Narthaki.com
শ্ৰেণী:ভাৰতীয় নৃত্যশিল্পী
শ্ৰেণী:সংগীত নাটক একাডেমী বঁটা বিজয়ী
শ্ৰেণী:পদ্মশ্ৰী বঁটা বিজয়ী
আলায়াৰণ

আলায়াৰণ (; ) বড়ো ভাষাৰ প্ৰথম পূৰ্ণদৈৰ্ঘ্যৰ কাহিনী ছবি। আলায়াৰণ শব্দৰ অৰ্থ প্ৰভাত। ১৯৮৬ চনৰ ১৩ মাৰ্চত কোকৰাঝাৰৰ গঙ্গা টকীজত ছবিখনে মুক্তি পাইছিল। বডোচা ফিল্ম প্ৰডাকচনে প্ৰযোজনা কৰা ছবিখনৰ পৰিচালনা, চিত্ৰগ্ৰহণ আৰু সম্পাদনা আছিল জাংদাও বডোচা। মুখ্য চৰিত্ৰত অভিনয় কৰিছিল অমৰ নাৰ্জাৰী আৰু ৰহিলা ব্ৰহ্মই। নীলকমল ব্ৰহ্মৰ ১৯৮৫ চনত প্ৰকাশ পোৱা গল্প সংকলন ‘চিৰিনাই মান্দাৰ’ত প্ৰকাশিক Mwdwi Arw Gwlwmdwi শীৰ্ষক চুটিগল্প এটাৰ আধাৰত ছবিৰ চিত্ৰনাট্য ৰচনা কৰা হৈছিল।

কাহিনীৰ সাৰাংশ

গোমবৰ নামৰ ডেকা এজন ধনী মহাজন মনবৰোৰ ঘৰত বন্ধা শ্ৰমিক হৈ থাকে; কিয়নো তাৰ দেউতাকে মহাজনৰ পৰা ধন ধাৰে লৈছিল। সেই ধন পৰিশোধ কৰিবলৈ গোমবৰ বন্ধা হৈ থাকিবলৈ বাধ্য হৈছিল। মহাজনৰ সৰুজনী ছোৱালী হিংমাশ্ৰীৰ অন্তৰত তাৰ প্ৰতি সহানুভূতিৰ উদ্ৰেক হয়। এই কাণ্ড দেখি মহাজনে খঙত গোমবৰক ঘৰৰ পৰা খেদি দিয়ে আৰু কয় যে দেউতাকে লোৱা ধাৰ যদি পাঁচবছৰৰ ভিতৰত পৰিশোধ কৰিব নোৱাৰে তেন্তে সিহঁতৰ মাটিবাৰী জব্দ কৰি ল’ব।

গোমবৰে পৈতৃক মাটিখিনি মোকলোৱাৰ সংকল্প লৈ চহৰলৈ আহে। চহৰত সি খৰি ফলা, বোজা কঢ়িওৱা, ৰিক্সা চলোৱা, গাড়ী চলোৱা আদি বিভিন্ন কাম কৰে আৰু অৱশেষত এখন হোটেলত কাম পায়। সেই হোটেলতে সংযোগবশতঃ এজন সৎ ব্যৱসায়ী দিগম্বৰক লগ পায়। দিগম্বৰৰ সহযোগত গোমবৰ এজন চহকী উদ্যোগপতিলৈ পৰিণত হয়। অৱশেষত সি পৈতৃক মাটিখিনি মোকলোৱাৰ লগতে হিংমাশ্ৰীকো বিয়া কৰায়।

অভিনয় শিল্পী

অমৰ নাৰ্জাৰী (গোমবৰ)
ৰহিলা ব্ৰহ্ম (হিংমাশ্ৰী)
টিকেন্দ্ৰজিৎ নাৰ্জাৰী
ৰমণী নাৰ্জাৰী
ফিৰোজ ব্ৰহ্ম (শিশুশিল্পী)

কলা-কুশলী

(তথ্যপেৰাত নথকা)
শব্দগ্ৰহণ- সঞ্জীৱ পুঞ্জ্
কলা নিৰ্দেশক/ সাজ-সজ্জা- মাখন ব্ৰহ্ম

সঙ্গীত

ছবিখনত পাঁচটা গীত আছিল। গীত ৰচনা আৰু সঙ্গীত পৰিচালনা কৰিছিল মোহিনী মোহন নাৰ্জাৰীয়ে। গাইছিল সুলেখা বসুমতাৰী আৰু অৰুণ নাৰ্জাৰীয়ে।

বঁটা

১৯৮৬ত অনুষ্ঠিত হোৱা ৩৩তম ৰাষ্ট্ৰীয় চলচ্চিত্ৰ মহোৎসৱত সংবিধানৰ অষ্টম অনুসূচী বহিৰ্ভূত ভাষাত নিৰ্মিত চলচ্চিত্ৰ শিতানত আলায়াৰণে বড়ো ভাষাৰ শ্ৰেষ্ঠ ছবিৰ ৰাষ্ট্ৰীয় বঁটা লাভ কৰে। বড়ো ভাষাৰ বাটকটীয়া এই ছবিখনত বড়ো সমাজৰ সামাজিক আৰু আৰ্থিক জীৱনৰ নিষ্ঠাপূৰ্ণ চিত্ৰায়ণৰ বাবে আগবঢ়োৱা হৈছিল। এই বঁটাত প্ৰযোজক আৰু পৰিচালকক ৰজত কমলৰ লগতে ক্ৰমে বিশ আৰু দহ হাজাৰকৈ টকা দিয়া হয়।

তথ্য উৎস

শ্ৰেণী:বড়ো চলচ্চিত্ৰ
শ্ৰেণী:অসমৰ চলচ্চিত্ৰ
শ্ৰেণী:শ্ৰেষ্ঠ বড়ো ছবিৰ ৰাষ্ট্ৰীয় চলচ্চিত্ৰ বঁটা বিজয়ী
ফিফা বিশ্বকাপ শুভংকৰ

১৯৬৬ চনৰ পৰা আয়োজিত হোৱা প্ৰত্যেকখন বিশ্বকাপতে শুভংকৰ প্ৰতীকৰ ব্যৱহাৰ হৈ আহিছে। ১৯৬৬ চনৰ বিশ্বকাপৰ ৱৰ্ল্ড কাপ ৱিল্লী (World Cup Willie) নামৰ শুভংকৰটো আছিল ফুটবল বিশ্বকাপৰ প্ৰথম শুভংকৰ, লগতে যিকোনো ডাঙৰ ক্ৰীড়া সমাৰোহৰো প্ৰথম শুভংকৰ। এই শুভংকৰটোত আয়োজক দেশৰ বেশভুষা, জৈৱবৈচিত্ৰ্য আদি প্ৰতিফলিত হৈছিল।

শুভংকৰ সমূহ সাধাৰণতে কোনো জীৱ-জন্তু মানুহৰ দৰে ৰূপ দি সজা হয়, ইয়াক শিশু সকলৰ আকৰ্ষণ কৰিব পৰাকৈ সাজি উলিওৱা হয়। বিশ্বকাপৰ সময়ত বজাৰত ঊপলব্ধ বিভিন্ন সা-সামগ্ৰীত ইয়াক ব্যৱহাৰ কৰা দেখা যায়।

বিশ্বকাপ
শুভংকৰ(সমূহ)
বৰ্ণনা
ইংলেণ্ড ১৯৬৬

ৱৰ্ল্ড কাপ উইলীWorld Cup Willie
বিশ্বকাপ বুলি লিখা যুক্তৰাজ্যৰ পতাকা অংকিত চোলা পৰিহিত যুক্তৰাজ্যৰ প্ৰতীক এটি সিংহ।
মেস্কিক’ ১৯৭০

জুৱানিট’Juanito
মেস্কিক’ৰ ফুটবল দলৰ পোচাক আৰু মেস্কিক’ ৭০ বুলি লিখা থকা চ’ম্ব্ৰেৰ’ নামৰ টুপী পৰিহিত পৰিহিত এটি ল’ৰা, ল’ৰাটিৰ নাম আছিল জুৱান।
পশ্চিম জাৰ্মানী ১৯৭৪

টিপ আৰু টপ Tip and Tap
WM আৰু সংখ্যা ৭৪ লিখা থকা জাৰ্মানীৰ ফুটবল দলৰ পোচাক পৰিহিত দুটা ল’ৰা।
আৰ্জেণ্টিনা ১৯৭৮

গুৱাচিট’Gauchito
আৰ্জেণ্টিনাৰ ফুটবল দলৰ পোচাক পৰিহিত এটা ল’ৰা, ল’ৰাটোৰ টুপীটোত আৰ্জেণ্টিনা’ ৭৮ বুলি লিখা আছে, ডিঙিত দক্ষিণ আমেৰিকাৰ গাওচ’সকলে ব্যৱহাৰ কৰা গলবন্ধা আৰু হাতত এডাল চাবুক।
স্পেইন ১৯৮২

নাৰাঞ্জিত’ Naranjito
স্পেইনৰ ফুটবল দলৰ পোচাক পৰিহিত এটি কমলা, স্পেইনিজ ভাষাত নাৰাঞ্জা মানে কমলা, এই নাৰাঞ্জাৰ পৰা নাৰাঞ্জিত’ নাম আহিছে।
মেস্কিক’ ১৯৮৬

পিক Pique
মেস্কিকান ব্যঞ্জনত ব্যৱহাৰ কৰা হালেপিন’ নামৰ জলকীয়াবিধ, প্ৰতীকটোত হালেপিন’ৰ একোচা মোচ আছে আৰি ই চ’মব্ৰেৰ’ নামৰ মেস্কিকান টুপীটো পিন্ধি আছে।
ইটালী ১৯৯০

চিয়াও Ciao
লাখুটিৰে সজ্জিত এটি চৰিত্ৰ, ইয়াৰ মূৰটো এটা ফুটবল আৰু দেহত ইটালীৰ পতাকা।
আমেৰিকা যুক্তৰাষ্ট্ৰ ১৯৯৪

ষ্ট্ৰাইকাৰ Striker, the World Cup Pup
"USA 94" বুলি লিখা আমেৰিকা যুক্তৰাষ্ট্ৰৰ পতাকা অংকিত পোচাক পৰিহিত এটা কুকুৰ।
ফ্ৰান্স ১৯৯৮

ফুটিক্সFootix
ফ্ৰান্সৰ জাতীয় প্ৰতীক, বুকুত "FRANCE 98" বুলি লিখা থকা এটা কুকুৰা, ফ্ৰান্সৰ জাতীয় দলৰ পোচাকৰ দৰে ইয়াৰ চোলাটোও নীলা, চোলাটোৰ নাম প’ৰ্টমানেট্যু।
দক্ষিণ কোৰিয়া-জাপান ২০০২

এট’,কাঝ আৰু নিকAto, Kaz and Nik (The Spheriks)
কম্পিউটাৰত নিৰ্মিত কমলা, পাৰ্পল আৰু নীলা ৰঙৰ তিনিটা চৰিত্ৰ। এওঁলোক তিনিও এটমবল নামৰ এটি কাল্পনিক দলৰ সদস্য, এট’ দলটিৰ প্ৰশিক্ষক আন্থাতেদি কাঝ আৰু নিক খেলুৱৈ।
জাৰ্মানী ২০০৬

গ’লেঅ’ আৰু পিলে’Goleo and Pille
জাৰ্মানী দলৰ ৬৬ নং জাৰ্চী পৰিহিত এটি সিংহ আৰু ই খেলা পিলে’ নামৰ এটি বল গ’ল (goal)আৰু সিংহ (leo)শব্দৰ পৰা এই নাম আহিছ, আনহাতেদি জাৰ্মান কথিত ভাষাত পিলে’(pille) মানে ফুটবল।
দক্ষিণ আফ্ৰিকা ২০১০

জাকুমিZakumi
জাকুমি এটা আফ্ৰিকীয় সিংহ, South Africa 2010 বুলি লিখা থকা এটা সেউজীয়া চোলা পিন্ধিছে জাকুমিয়ে, জাকুমিৰ সেউজীয়া আৰু সোণালী ৰঙে দক্ষিণ আফ্ৰিকাৰ জাতীয় দলৰ ৰঙক প্ৰতিনিধিত্ব কৰিছে, জাকুমি নামৰ ZA আহিছে দক্ষিণ আফ্ৰিকাৰ ISO 3166-1 alpha-2 সূচকৰ পৰা, আনহাতেদি কুমি মানে বিভিন্ন দক্ষিণ আফ্ৰিকীয় ভাষাত ১০ (২০১০ৰ বিশ্বকাপ)।
ব্ৰাজিল ২০১৪

আমিজুবি, ফুলেক’ আৰু জুজেক’Amijubi, Fuleco or Zuzeco

ৰাছিয়া ২০১৮
চূড়ান্ত হোৱা নাই

তথ্য সংগ্ৰহ

বাহ্যিক সংযোগ

Information on Goleo VI and Pille
Official FIFA web page on Zakumi

শ্ৰেণী:ফিফা বিশ্বকাপ
ছুৱেজ খাল

ছুৱেজ খাল (, ) ভূমধ্য সাগৰ আৰু লোহিত সাগৰত সংযোগ কৰিবলৈ ছুৱেজ যোজকৰ মাজেদি খন্দা এটা খাল। এই খাল খন্দাৰ আগতে, কোনো জাহাজ ইউৰোপৰ পৰা এছিয়ালৈ আহোঁতে আফ্ৰিকা মহাদেশেদি বহু হাজাৰ কিলোমিটাৰ ঘূৰি যাবলগীয়া হৈছিল। এই অসুবিধা দূৰ কৰিবলৈ ফ্ৰান্সৰ এজন কূটনীতিবিদ আৰু অভিযন্তা ফাৰ্ডিনাণ্ড ডি লেছেপছে (Ferdinand da Lesseps) ইজিপ্টৰ শাসনকৰ্তা ছৈয়দ পাছাক এই খাল খন্দাৰ প্ৰস্তাৱ দিয়ে। অনুমতি পোৱাৰ পাচত, এটা কোম্পানী খুলি লেছেপছে ১৮৫৯ চনৰ ২৫ এপ্ৰিলত কাম আৰম্ভ কৰিলে। ১৬৪ কিলোমিটাৰ (১০২ মাইল) দৈৰ্ঘ্য, ৮ মিটাৰ (২৬ ফুট) দ খাল খন্দাৰ কাম সমাপ্ত হোৱাৰ পাচত ১৮৬৯ চনৰ ১৭ নৱেম্বৰত এই নতুন জলপথেদি জাহাজৰ যাতায়াত আৰম্ভ হ'ল। তাৰ পাচতো মাজে মাজে এই খালটোৰ উন্নয়নৰ কাম কৰা হৈছে। বৰ্তমান এই খালটোৰ দৈৰ্ঘ্য ১৯৩.৩০ কিলোমিটাৰ (১২০.১১ মিটাৰ), গভীৰতা ২৪ মিটাৰ (৭৯ ফুট) আৰু বহল প্ৰায় ২০৫ মিটাৰ (৬৭৩ ফুট)। ১৯৫৬ চনৰ ২৬ জুনত ইজিপ্টৰ ৰাষ্ট্ৰপতি আব্দুল নাছেৰে 'ছুৱেজ খাল কোম্পানী'টোক জাতীয়কৰণ কৰে আৰু তাৰ পাচৰ পৰা ছুৱেজ খালৰ দায়িত্ব সম্পূৰ্ণভাৱে ইজিপ্টৰ চৰকাৰৰ হাতলৈ যায়।

বন্দৰসমূহ

শেহতীয়াকৈ ২০১৫ চনত ছুয়েজ খালৰ এক অংশ মুকলি কৰা হয়। ইয়াৰ উত্তৰৰ বন্দৰ (northern terminus ) ৰ নাম পৰ্ট ছেইদ (Port Said), য’ৰ পৰা সাগৰলৈ দুটা প্ৰধান পথ আছে। দক্ষিণৰ বন্দৰৰ নাম পৰ্ট টেউফিক (Port Tewfik)। ই ছুয়েজ মহানগৰত অৱস্থিত আৰু ইয়াৰপৰা সাগৰলৈ মূল পথ এটাই। পশ্চিমপাৰে থকা বন্দৰটো হৈছে ইছলামিয়া ( Ismailia )। ২০১২ চনত মুঠ ১৭,২২৫ বাহন এই খালেৰে পাৰ হৈ যায়।

ভৌগোলিক বিৱৰণ

ছুয়েজ খাল বাল্লাহ বাইপাছ (Ballah Bypass) আৰু গ্ৰেট বিটাৰ লেক (Great Bitter Lake) ৰ মাজেৰে পাৰ হৈ গৈছে। ইয়াৰ মাজেদি সাগৰীয় পানী মুক্তভাৱে প্ৰবাহিত হৈছে।

পৰিচালনা

ছুয়েজ খাল ইজিপ্টত অৱস্থিত ছুয়েজ কেনেলল অথ’ৰিটি (Suez Canal Authority) ৰ দ্বাৰা পৰিচালিত কনষ্টাণ্টিন’পলৰ কনভেনশ্যন (Convention of Constantinople) অনুসৰি এই খাল যুদ্ধ বা সাধাৰণ পৰিস্থিতত, যিকোনো বাণিজ্য বা যুদ্ধৰ বাহনে ব্যৱহাৰ কৰিব পাৰে ( it may be used "in time of war as in time of peace, by every vessel of commerce or of war, without distinction of flag)"

আলোকচিত্ৰৰ ভঁৰাল

তথ্য সংগ্ৰহ

বাহ্যিক সংযোগ

Official government Suez Canal website
Plan of the Suez Canal — 1882
Howstuffworks.com: Suez Canal article
Panoramio.com: Suez Canal Photos
Darius the Great's Suez Inscriptions
Constantinople Convention of the Suez Canal, 1888
Encyclopedia of the Orient: Suez Canal
Entrance of the Suez Canal — 1882
Suez Canal Container Terminal at Port Said
Opening of the Suez Canal, 1869
Bibliography on Water Resources and International Law Peace Palace Library

শ্ৰেণী:খাল